
				                      REFERAT

Cu privire la trecerea din domeniul public al municipiului Timişoara, în domeniul privat al municipiului Timişoara, a terenului aferent imobilului cu destinaţia de locuinţă, situat în Timişoara str. M. Kogălniceanu nr.9 


          Biroul Clădiri şi Terenuri :

 Având în vedere adresa nr.CT2015-1943 din 25.03.2015, prin care Herciu Iulian,  proprietar al apartamentului nr.1, situat în Timişoara str. M. Kogălniceanu nr.9, înscris în C.F. nr.400825-Timişoara(conversie a C.F. nr.2337-Timişoara), nr. topo.5601, solicită concesionarea unei suprafeţe de 22,45 m.p., în vederea extinderii apartamentului, conform prevederilor H.C.L. nr.452/10.10.2014, modificată prin H.C.L. nr.596/09.12.2014;
Având în vedere Certificatul de Urbanism nr.3570 din 15.10.2014 ;
Având în vedere Contractul de vânzare-cumpărare nr.12047 din 17.02.1997, încheiat în baza Legii nr.112/1995 ;
Având în vedere tabelul cu semnăturile coproprietarilor, autentificat la Biroul Notarial ”Motica Oana-Andreea”, sub nr.111 din 19.03.2015, prin care menţionează că, sunt de acord cu extinderea apartamentului nr.1 ;
Având în vedere adresa CT2015-1943 din 15.04.2015, a Serviciului Juridic, prin care ne informează că, pentru imobilul situat în str. M. Kogălniceanu nr.9, nu figurează litigii pe rolul instanţelor de judecată;
Având în vedere adresa CT2015-1943 din 07.04.2015, a Serviciului Administrare Fond Funciar, prin care ne informează că, imobilul menţionat mai sus, nu figurează a fi solicitat de către foştii proprietari sau moştenitorii acestora; 
Având în vedere că, în evidenţa Direcţiei Clădiri, Terenuri şi Dotări Diverse, la data prezentei, imobilul respectiv, nu figurează notificat în baza Legii nr.10/2001 şi nici în baza O.U.G. nr. 94/2000-privind retrocedarea unor imobile care au aparţinut cultelor religioase din România;
Având în vedere înscrisul în C.F. nr.400825-Timişoara, poz.B3, terenul este inclus în domeniul public al Municipiului Timişoara, atestat prin H.G. nr.1016/2005 ;  
Conform dispoziţiilor art.10, alin.2, din Legea nr.213/1998-privind bunurile proprietate publică, trecerea din domeniul public în domeniul privat al municipiului, se va face prin hotărâre a Consiliului Local.
În vederea întocmirii procedurii de concesionare a terenului aferent construcţiilor cumpărate în baza Legii nr.112/1995, conform prevederilor H.C.L. nr.452/10.10.2014, modificată prin H.C.L. nr.596/09.12.2014,
Cod FO 53-01, ver.2


                                                       PROPUNEM:
    
Emiterea unei Hotărâri a Consiliului Local, prin care să aprobe trecerea din domeniul public al Municipiului Timişoara în domeniul privat al Municipiului Timişoara, a terenului aferent construcţiilor cu destinaţia de locuinţă, situat în Timişoara str. M. Kogălniceanu nr.9, înscris în C. F. nr.400825-Timişoara(conversie a C.F. nr.2337), nr. topo.5601, în suprafaţă de 1204 m.p. 

